stanford-oval/wikipedia huggingface dataset:
זינטולה ביליאלטדינוב
קריירה > קריירת אימון

את קריירת האימון החל בשנת 1988, הוא לעוזרו של יורי מויסייב ב"דינמו". בשנים 1988–1992 החליפו כמאמן של "דינמו". זינטולה היה לרוסי הראשון שהוזמן לעבוד כמאמן ב-NHL, שם בשנים 1993–1997 עבד כעוזר מאמן במועדון,"וויניפג ג'טס" (ב-1996 הקבוצה עברה לארצות הברית ונודעו בשם "אריזונה קויוטיס"), בעודו לומד את דרך האימון הקנדית והאמריקאית.
בשנים 1997–2000 כיהן כמאמן ראשי ב"דינמו". בהדרכתו, הקבוצה זכתה באליפות רוסיה בהוקי קרח, פעמיים נוספות סיימה כסגנית האלופה והעפילה לגמר היורוליג. בשנים 2001–2002 אימן את "לוגאנו" השווייצרית. בשנים 2002–2004 שוב אימן את "דינמו". אך פוטר לאחר עונה מאכזבת (בעקבות ההפסד בסיבוב הראשון של הפלייאוף ל"אוונגרד"). הוא היה חלק מצוות האימון של נבחרת רוסיה בבאליפות העולם בשנים 1998, 1999, 2000, ובאולימפיאדת החורף של 1998 בנאגנו ובאולימפיאדת החורף 2002 בסולט לייק סיטי. ממאי 2004 עד מרץ 2005 אימן את נבחרת רוסיה (תוך שהוא מוביל אותה לשלב רבע הגמר בגביע העולם שבו הרוסים הפסידו לארצות הברית).
פרק חדש בחייו החל לאחר שב-30 בספטמבר 2004 התמנה למאמן הראשי של "אק בארס". תחת הנהגתו, הקבוצה זכתה באליפות רוסיה ובגביע האירופי הראשון שלה, בנוסף זכתה הקבוצה גם בגביע גגארין ובאליפות ליגת ההוקי הקונטיננטלית במשך פעמיים רצופות. ב-27 ביוני 2011 הוזמן שוב לאמן את נבחרת רוסיה. אותה אימן עד 2014, עד סיום משחקי החורף האולימפיים בסוצ'י. ב-20 במאי 2012 נבחרת רוסיה בהדרכתו זכתה באליפות העולם, אחר שניצחה את כל עשרת משחקי הטורניר. באליפות העולם 2013 הרוסים בפעם הראשונה מזה 6 שנים לא הצליחו להעפיל לחצי הגמר, לאחר תבוסה מוחצת ברבע הגמר לנבחרת ארצות הברית (3:8). באולימפיאדה בסוצ'י, רוסיה הודחה בשלב רבע הגמר לאחר שהפסידה לפינלנד בתוצאה 1:3 וב-5 במרץ 2014 הוא עזב את תפקיד המאמן בנבחרת הלאומית. למחרת התפטרותו הוא חזר ל"אק בארס" לתפקיד סגן נשיא ומנכ"ל הקבוצה.
ב-13 ביולי 2014 הפך שוב למאמן הראשי של אק בארס. תחת הנהגתו, הקבוצה שוב העפילה לגמר גביע גגארין, אך הפסידה בגמר לסק"א סנקט פטרבורג. ברם, הסבלנות השתלמה וב-22 אפריל 2018 "אק בארס" זכתה בפעם השלישית בגביע גגארין, לאחר ניצחון על צסק"א. בכך ביליאלטדינוב הפך למאמן השני אחרי אולג זנארוק, שזכה שלוש פעמים בגביע גגארין, עם קבוצה אחת.
קריירה > סטטיסטיקה

| מועדון | עונה בטורניר | העונה הסדירה / שלב הבתים> מ | העונה הסדירה / שלב הבתים> נ | העונה הסדירה / שלב הבתים> נצה/נצפ | העונה הסדירה / שלב הבתים> ש | העונה הסדירה / שלב הבתים> הבה/הפפ | העונה הסדירה / שלב הבתים> ה | העונה הסדירה / שלב הבתים> נק' | העונה הסדירה / שלב הבתים> תוצאה | פלייאוף> ניצחונות | פלייאוף> הפסדים | פלייאוף> תוצאה |
| --- | --- | --- | --- | --- | --- | --- | --- | --- | --- | --- | --- | --- |
| דינמו מוסקבה | הסופרליגה הרוסית 1997/98 | 46 | 30 | - | 6 | - | 10 | 66 | מקום 5 | - | - | לא נערך |
| דינמו מוסקבה | הסופרליגה הרוסית 1998/99 | 42 | 26 | - | 11 | - | 5 | 63 | מקום 3 | 11 | 5 | סגנית |
| דינמו מוסקבה | הסופרליגה הרוסית 1999/00 | 38 | 26 | 0 | 4 | 2 | 6 | 84 | מקום 1 | 13 | 4 | מקום 1 |
| דינמו מוסקבה | הסופרליגה הרוסית 2000/01 | ? | ? | ? | ? | ? | ? | ? | פוטר | - | - | - |
| לוגאנו | הליגה הלאומית 2001/02 | ? | ? | ? | ? | ? | ? | ? | פוטר | - | - | - |
| דינמו מוסקבה | הסופרליגה הרוסית 2001/02 | ? | ? | ? | ? | ? | ? | ? | מקום 7 | 0 | 3 | הודחה ברבע הגמר |
| דינמו מוסקבה | הסופרליגה הרוסית 2002/03 | 51 | 22 | 3 | 11 | 1 | 14 | 84 | מקום 7 | 2 | 3 | הדחה ברבע הגמר |
| דינמו מוסקבה | הסופרליגה הרוסית 2003/04 | 60 | 28 | 2 | 12 | 1 | 17 | 101 | מקום 6 | 0 | 3 | הודחה ברבע הגמר |
| נבחרת רוסיה | גביע העולם 2004 | 3 | 2 | 0 | 0 | 0 | 1 | 4 | מקום 2 | 0 | 1 | הודחה ברבע הגמר |
| אק בארס קאזאן | הסופרליגה הרוסית 2004/05 | 49 | 28 | 3 | 5 | 1 | 12 | 96 | מקום 4 | 1 | 3 | הודחה ברבע הגמר |
| אק בארס קאזאן | הסופרליגה הרוסית 2005/06 | 51 | 25 | 5 | 9 | 4 | 8 | 98 | מקום 2 | 12 | 1 | מקום 1 |
| אק בארס קאזאן | הסופרליגה הרוסית 2006/07 | 54 | 35 | 3 | 7 | 1 | 8 | 119 | מקום 1 | 11 | 5 | מקום 2 |
| אק בארס קאזאן | הסופרליגה הרוסית 2007/08 | 57 | 28 | 5 | - | 5 | 19 | 99 | מקום 7 | 7 | 3 | הודחה בחצי הגמר |
| אק בארס קאזאן | ‏2008/09 | 56 | 36 | 4 | - | 6 | 10 | 122 | מקום 2 | 14 | 8 | זכתה בגביע גגארין |
| אק בארס קאזאן | ‏2009/10 | 56 | 25 | 8 | - | 5 | 18 | 96 | מקום שלישי במזרח | 15 | 7 | זכתה בגביע גגארין |
| אק בארס קאזאן | ‏2010/11 | 54 | 29 | 5 | - | 8 | 12 | 105 | מקום שני במזרח | 5 | 4 | הודחה ברבע הגמר |
| נבחרת רוסיה | אליפות עולם 2012 | 7 | 7 | 0 | - | 0 | 0 | 21 | מקום 1 | 3 | 0 | זכתה באליפות העולם בהוקי קרח |
| נבחרת רוסיה | אליפות עולם 2013 | 7 | 5 | 0 | - | 0 | 2 | 15 | מקום 2 | 0 | 1 | הודחה ברבע הגמר |
| נבחרת רוסיה | אולימפיאדת 2014 | 4 | 2 | 1 | - | 1 | 0 | 9 | מקום 2 | 0 | 1 | הודחה ברבע הגמר |
| אק בארס | ‏2014/15 | 60 | 34 | 6 | - | 6 | 14 | 120 | מקום ראשון במזרח | 13 | 7 | מקום 2 |
| אק בארס | ‏2015/16 | 60 | 25 | 6 | - | 9 | 20 | 96 | מקום 5 במזרח | 3 | 4 | הודחה בשמינית הגמר |
| אק בארס | ‏2016/17 | 60 | 29 | 9 | - | 4 | 18 | 109 | מקום שלישי במזרח | 8 | 7 | הודחה בחצי הגמר |
| אק בארס | ‏2017/18 | 56 | 30 | 2 | - | 6 | 18 | 100 | מקום ראשון במזרח | 16 | 3 | זכתה בגביע גגארין |
הערות שוליים

↑  Билялетдинов // «Банкетная кампания» 1904 — Большой Иргиз. — М. : Большая российская энциклопедия, 2005. — С. 479. — (ru:Большая российская энциклопедия : [в 35 т.] / гл. ред. Ю. С. Осипов ; 2004—2017, т. 3). — ISBN 5-85270-331-1.
↑  КП — Бикчентаев получит в подарок рубашку, а Славутский повеселится на капустнике
↑  http://www.consultant.ru/popular/military/32_8.html#p1378 Федеральный закон «О воинской обязанности и военной службе» от 28.03.1998 N 53-ФЗ
↑  БИЛЯЛЕТДИНОВ Зинэтула Хайдарович
↑  Станислав Романов: «Я не собираюсь никому ничего доказывать»
↑  Зинэтула Билялетдинов
↑  Статья. Зинэтула Билялетдинов: Энхаэловцы знают, зачем их позвали в «Ак барс»
↑  Зинэтула Билялетдинов. Советский тренер с канадским уклоном.
↑  Состав сборной России на ЧМ-1999
↑  Состав сборной России на ЧМ-2000
↑  Континентальная Хоккейная Лига — Цифры и факты
↑  Билялетдинов возглавил сборную России по хоккею
↑  Сборная России победила словаков и выиграла чемпионат мира по хоккею//РИАНОВОСТИ
↑  Билялетдинов покинул пост главного тренера сборной России… — Интерфакс
פיגוע הירי בשער השלשלת

| חלק מהסכסוך הישראלי-פלסטיני |
| --- | --- |

דיווח לאחר הפיגוע מפי מפקד מחוז ירושלים, ניצב דורון תורג'מן
 תאריך:  21 בנובמבר 2021
 מקום:  ירושלים, ישראל
 קואורדינטות:  31°46′38″N 35°14′04″E﻿ / ﻿31.777222222222°N 35.234444444444°E﻿ / 31.777222222222; 35.234444444444
 סוג:  פיגוע ירי
 נשק:  תת־מקלע M12 וסכין
 הרוגים:  1
 פצועים:  4
 מבצע:  חמאס חמאס
 מניע:  לאומני – טרור פלסטיני
  (למפת ירושלים העתיקה מוגדלת) פיגוע הירי בשער השלשלת(למפת ירושלים העתיקה רגילה) פיגוע הירי בשער השלשלת(למפת ירושלים רגילה) פיגוע הירי בשער השלשלת(למפת ירושלים מוגדלת) פיגוע הירי בשער השלשלת
 
שער השלשלת, משערי הר הבית, שבסמוך אליו אירע הפיגוע
פיגוע הירי בשער השלשלת שבעיר העתיקה בירושלים התרחש ב־21 בנובמבר 2021: מחבל, שהשתייך לזרוע המדינית של חמאס בשועפאט, פתח בירי ופגע בחמישה. אחד מהם מת מפצעיו בבית החולים, וארבעה אחרים נפצעו – שני אזרחים ושני לוחמי משמר הגבול, שהרגו את המחבל.
המחבל

פאדי מוחמד אבו שח'ידם, בן 42 ממחנה הפליטים שועפאט שבירושלים, היה ממנהיגי הזרוע המדינית של חמאס. בנוסף, הוא החזיק בתואר שני בשריעה (הלכה אסלאמית) והיה דרשן במספר מסגדים בעיר וכן מחנך ומורה לאסלאם בבית הספר ראשידיה שבעיר העתיקה, סמוך לשער הפרחים. בנוסף, הוא היה ממובילי המהומות בשייח' ג'ראח, וכן השתתף באירועי "אל־אקצא בסכנה" שארגן הפלג הצפוני של התנועה האיסלאמית ועודד מתפללים מוסלמים בהר הבית להתעמת עם כוחות הביטחון ולמנוע מהם להיכנס למסגד אל־אקצא.
הפיגוע

מספר ימים לפני הפיגוע, ברחו מישראל אשתו וילדיו, ובבוקר הפיגוע התקשר אליהם אבו שח'ידם וביקש מהם להתפלל עליו.
המחבל התחמש בתת-מקלע מסוג ברטה M12 ובסכין. בסמוך לשעה 9 הוא פתח באש לעבר יהודים באזור שער השלשלת, ובתגובה הוא נורה למוות בידי לוחמי משמר הגבול. כוחות הביטחון ערכו מרדף אחר חשוד ערבי, שככל הנראה סייע למחבל, וניסה אף לדקור. כחלק מהמצוד, סגרה המשטרה את כל העיר העתיקה ואת הר הבית ופרסה מחסומים.
הפצועים פונו לבתי חולים בירושלים. אחד הפצועים, אליהו קיי, בן 26, עולה חדש מדרום אפריקה, אשר למד בישיבה ושירת בצנחנים כחייל בודד, נפגע באורח אנוש ומת מפצעיו בבית החולים הדסה הר הצופים. ארבעה אחרים נפצעו, אך שרדו את האירוע – שני אזרחים ושני לוחמי משמר הגבול שהרגו את המחבל.
לאחר הפיגוע

בעקבות הפיגוע פשטו לוחמי מג"ב על בית של קרובי המחבל במחנה שועפאט, שם הותקפו על ידי אחד מקרובי המשפחה, שנעצר ונלקח לחקירה. בנוסף נלקחו מסמכים מהבית. השב"כ זימן לחקירה את וויסאם, אחיו של אבו שח'ידאם, יחד עם מספר צעירים ממסגד אל-אקצא וכמה תלמידות ללימודי אסלאם במסגד אל-אקצא.
חמאס שיבח את הפיגוע בשערי הר הבית והכיר בתפקידו של המחבל בזרוע המדינית שלו. ארגון הטרור חזבאללה בירך אף הוא על הפיגוע, ואמר שהוא "תגובה טבעית לפשעיה של ישראל נגד העם הפלסטיני". בן המחבל הגיב גם הוא לפיגוע ממקומו, בכותבו: "חיית כאריה ומתת כאריה; מודה לאללה, בן השהיד". לאחר תפילת הערב במסגד בשועפאט, יצאה ממנו תהלוכת תמיכה בחמאס ובפרט בגדודי עז א־דין אל־קאסם לכיוון בית המחבל. בתהלוכה נישאו דגלי חמאס, ונקראו קריאות דוגמת "אנחנו אנשי מוחמד דף" (מפקד הגדודים האמורים) ו"לירושלים הולכים שהידים במיליונים". במסגרת ההפגנה אירעו עימותים עם שוטרים כולל השלכת אבנים מצד המפגינים.
במקביל, הגיעו מאות ישראלים, מצעירי מפלגת הציונות הדתית, תנועת אריאל, צעירי הליכוד, אם תרצו, לך ירושלים, נוער הריבונות ופעילי ימין אחרים לצעדת מחאה עם דגלי ישראל שיצאה משער יפו לכותל המערבי, דרך השוק וזירת הפיגוע שאירע בשעות הבוקר. מאות הצועדים עצרו במקום הפיגוע לאמירת תהילים והמשיכו לתפילה בכותל המערבי. בין הצועדים היו חברי הכנסת אורית סטרוק ושמחה רוטמן, ממפלגת הציונות הדתית.
ב-23 בנובמבר פעלו כוחות משטרה ומג"ב במחנה הפליטים שועפט להסרת דגלים וכרזות הזדהות עם המחבל שביצע את פיגוע, כוחות המשטרה הגיבו באמצעים לפיזור הפרות סדר לאחר שהחל יידוי אבנים לעברם.
ב-2 בינואר 2022 חתם מפקד פיקוד העורף, האלוף אורי גורדין, על צו המורה על החרמה והריסה של בית המחבל פאדי מחמוד עיד אבו שחידם.
הערות שוליים

1 2  ניר חסון, יהושע בריינר, ג'קי חורי, עידו אפרתי, נעה שפיגל ואהרן רבינוביץ, הרוג וארבעה פצועים בפיגוע ירי בעיר העתיקה בירושלים; המחבל נורה למוות, באתר הארץ, 21 בנובמבר 2021
↑  זאבי נפצע בפיגוע ומשחזר: היה לי נס, באתר ערוץ 7, 21 בנובמבר 2021
1 2  איתי בלומנטל וסולימאן מסוודה, פיגוע הירי בירושלים: המחבל - מהפלג המדיני של חמאס, באתר כאן – תאגיד השידור הישראלי, 21 בנובמבר 2021
↑   ציוץ של מאור צמח – לך ירושלים ברשת החברתית אקס (טוויטר), 21 בנובמבר 2021
↑  דניאל סיריוטי, דין שמואל אלמס, המחבל שביצע את הפיגוע בשער השלשלת: פאדי אבו שיחדם, פעיל חמאס בן 42 משועפט, באתר ישראל היום, 21 בנובמבר 2021
↑  דלית הלוי, בשועפט: תמיכה במחבל הרוצח, באתר ערוץ 7, 22 בנובמבר 2021
↑  הרוצח: שייח' ממזרח ירושלים – מורה בתיכון עירוני, באתר הקול היהודי, ‏21 בנובמבר 2021
↑  אליאור לוי, יואב זיתון, אלישע בן קימון, קובי נחשוני ועינב חלבי, המחבל – שייח' בן 42: "אשתו עזבה לחו"ל לפני 3 ימים", באתר ynet, 21 בנובמבר 2021
↑  עידו קורן, ביתו של המחבל פאדי אבו שח'ידם, בערוץ הטלגרם כאן 11 – דסק ערבים פלסטינים, 21 בנובמבר 2021
↑  כתבי ynet, הרוג בפיגוע ירי בעיר העתיקה בירושלים, המחבל חוסל, באתר כלכליסט, 21 בנובמבר 2021
↑  חיים גולדברג, ‏פיגוע בירושלים: יהודי נרצח בדרכו לתפילת שחרית בכותל, באתר כיכר השבת, 21 בנובמבר 2021
↑  חנן גרינווד ואורי ילון, פורסם שם הנרצח בפיגוע בירושלים: אליהו קיי, עולה חדש מדרום אפריקה שעבד בכותל, באתר ישראל היום, 21 בנובמבר 2021; 
סולימאן מסוודה וּורד פלמן, הנרצח בפיגוע בירושלים: אליהו קיי, עולה מדרום אפריקה, באתר כאן – תאגיד השידור הישראלי, 21 בנובמבר 2021;
 חברו של אליהו קיי הי"ד: "למד מבוקר עד ערב והתאמן לצבא. ראיתי את הסרטון וידעתי שזה הוא", באתר ערוץ 7, 21 בנובמבר 2021
↑  טל לב־רם, ‏דיווח פלסטיני: כוחות הביטחון עצרו את קרוביו של המחבל מפיגוע הירי בירושלים, באתר מעריב אונליין, 21 בנובמבר 2021
↑  מעצרים וזימונים עקב מותו של השהיד פאדי אבו שח'ידם; בין העצורים אחיו, באתר אל־קסטל, ‏21 בנובמבר 2021 (בערבית)
↑  פרטים אודות פיגוע הירי שאירע בעיר העתיקה, בעמוד הפייסבוק של 0202 – מבט מירושלים המזרחית, 21 בנובמבר 2021
↑  יהודי נרצח בפיגוע ירי ליד הכותל המערבי, באתר ערוץ 7, 21 בנובמבר 2021
↑  עידו קורן, ארגון חזבאללה הלבנוני מברך על פיגוע הירי בעיר העתיקה, בערוץ הטלגרם כאן 11 – דסק ערבים פלסטינים, 21 בנובמבר 2021
↑   ציוץ של אלחנן גרונר ברשת החברתית אקס (טוויטר), 21 בנובמבר 2021
↑  איתי בלומנטל וסולימאן מסוודה, המחבל כתב לתלמידיו: "מבקש מכם להמשיך בדרך הזו", באתר כאן – תאגיד השידור הישראלי, 21 בנובמבר 2021
↑   ניר חסון וג'קי חורי, בעקבות הפיגוע בבירה: פלסטינים התעמתו עם שוטרים בכניסה למחנה הפליטים שועפט, באתר הארץ, 21 בנובמבר 2021
↑  חזקי ברוך, "להיות עם חופשי בארצנו": דמעות, שירה ותהילים בזירת הפיגוע הרצחני, באתר ערוץ 7, 1021 בנובמבר 2021
↑  https://twitter.com/arutz7heb/status/1477701427338297348, Twitter
| פיגועי טרור נגד ישראלים בשנות ה-20 של המאה ה-21 |
| --- | --- | --- |
| פיגועים נגד ישראלים שבוצעו בישראל ובשטחים | < • 2020 • 2021 • 2022 • 2023 • 2024 • 2025 |  |
| פיגועים נגד ישראלים שבוצעו בחו"ל | פיגוע הירי באלכסנדריה (8 באוקטובר 2023) • רצח צבי קוגן (21 בנובמבר 2024) |  |
 1948–1999 • 2000–2009 • 2010–2019 • 2020–2029
יניסיי קרסנויארסק (כדורסל)

יניסיי קרסנויארסק (ברוסית: Енисей Красноярск) הוא מועדון כדורסל רוסי מהעיר קרסנויארסק, המתמודד בליגה הרוסית, בליגת VTB.
הקבוצה מארחת בהיכל הספורט איוון יאריגין המכיל 4,100 מקומות ישיבה.
היסטוריה

המועדון הוקם ב-1981 על בסיס קבוצת הטכניון של קרסנויארסק, בשם "פוליטכניק". בתקופה הסובייטית המועדון שיחק בליגות הנמוכות והישגו הגדול ביותר היה הזכייה בגביע ברית המועצות בכדורסל באזור סיביר והמזרח הרחוק הרוסי ב-1988.
בשנת 1989 הקבוצה שינתה שמה לקבוצת קרסטיאג'מאש על שם המפעל שהעניק לה חסות. בשנים 1991–1993 נקרא בשם אסקאבו ומאז 1993 נושא את שמו הנוכחי.
עד עונת 1996/1997 שיחקה הקבוצה בליגות הנמוכות, באותה עונה הקבוצה העפילה לליגת העל הרוסית בכדורסל, אך כעבור זמן הודחה שוב וב-2007 העפילה פעם נוספת לליגה הבכירה.
בעונת 2009/2010 התמודדה יניסיי לראשונה ביורוצ'לנג', הלא הוא "גביע האתגר", היא סיימה שנייה בסיבוב הבתים הראשון וסיימה אחרונה בסיבוב הבתים השני כשהיא מגיעה ל"טופ 16". בעונת 2011 סיימה במקום השלישי בגביע הרוסי בכדורסל.
בעונת 2015/2016 העפילה לשלב הפיינל פור וחצי הגמר ביורופקאפ והגיעה למקום הרביעי הכולל בטורניר.
הישגים לפי עונה

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |

| עונה | פ | ליגה | מ | גביע | מפעלים אירופיים | מפעלים אירופיים |
| ‏1997/98 | 1 | ליגת העל | 17 |  |  |  |
| ‏1998/99 | 1 | ליגת העל | 9 |  |  |  |
| ‏1999/00 | 1 | ליגת העל | 6 בחטיבת מזרח 7 בית ב' |  |  |  |
| ‏2000/01 | 2 | סופרליגה ב' | 11 |  |  |  |
| ‏2001/02 | 2 | סופרליגה ב' | 5 |  |  |  |
| ‏2002/03 | 2 | סופרליגה ב' | 4 | ‏ 16 אחרונות |  |  |
| ‏2003/04 | 2 | סופרליגה ב' | 5 | שמינית גמר |  |  |
| ‏2004/05 | 2 | סופרליגה ב' | 2 | רבע גמר |  |  |
| ‏2005/06 | 2 | סופרליגה ב' | 2 | שמינית גמר |  |  |
| ‏2006/07 | 2 | סופרליגה ב' | 1 | רבע גמר |  |  |
| ‏2007/08 | 1 | ליגת העל | 13 | שמינית גמר |  |  |
| ‏2008/09 | 1 | ליגת העל | 8 | ‏16 אחרונות |  |  |
| ‏2009/10 | 1 | ליגת העל | 8 | שמינית גמר | ‏3 יורוצ'אלנג' | טופ 16 |
| ‏2010/11 | 1 | ליגת העל | 6 | חצי גמר; מקום שלישי |  |  |
| ‏2011/12 | 1 | הליגה המקצוענית | 10 |  |  |  |
| ‏2012/13 | 1 | הליגה המקצוענית | 10 | חצי גמר; מקום שלישי |  |  |
| ‏2013/14 | 1 | ליגת VTB | 8 | שמינית גמר |  |  |
| ‏2014/15 | 1 | ליגת VTB | 8 | סיבוב ראשון | 3 יורוצ'אלנג' | ר"ג |
| ‏2015/16 | 1 | ליגת VTB | 9 | סיבוב שני | 3 יורופקאפ | 4 |
| ‏2016/17 | 1 | ליגת VTB | 6 | סיבוב 64 | 4 יורופקאפ | ר"ג |
| ‏2017/18 | 1 | ליגת VTB | 13 | - | 3 ליגת האלופות | ש"ב |
| ‏2018/19 | 1 | ליגת VTB | 9 | - | - | - |
| ‏2019/20 | 1 | ליגת VTB |  | - | 4 יורופקאפ | ש"ב |
מאמני הקבוצה

1993—1995 — רוסיה אלכסנדר סונדוקוב
1995—1996 — רוסיה סרגיי איבנוב
1996—1999 — רוסיה ויקטור קורילוב
1999—2001 — רוסיה ס. איבנוב
2001—2008 — רוסיה ולדימיר פטרוקובסקי
2001—2008 — ליטא אלגירדאס בראזיס
2009—2010 — לטביה איינארס בגאטסקיס
2010—2012 — סרביה סטבאן קראדז'יץ'
2012 — סרביה מילאן קוטראץ
2012—2013 — רוסיה ולדיסלב קונובאלוב
2013—2015 — סרביה סטבאן קראדז'יץ'
2015—ואילך — רוסיה אולג אוקולוב
| --- | --- |
ראו גם

יניסיי קרסנויארסק (כדורסל נשים)
יניסיי קרסנויארסק (כדורגל)
שמיים כחולים (שיר)

| --- | --- |
 סינגל בביצוע בל בייקר
 יצא לאור:  1926 
 שפה:  אנגלית 
 כתיבה:  אירווינג ברלין 
 לחן:  אירווינג ברלין 
 
שמיים כחולים
Blue Skies (בעברית: שמיים כחולים), הוא שיר שנכתב על ידי אירווינג ברלין ב-1926. Blue Skies הוא אחד משירים פופולריים רבים שמשתמשים ב"ציפור כחולה של אושר" שאצל האינדיאנים הקוצ'טיים ושבט נבאחו היא בעלת משמעות דתית ובנוסף לכך היא גם היוותה אתה ההשראה לסמליל של טוויטר. האופטימיות הרבה של השיר נמחקת על ידי הסולם המינורי שמעניק לשיר תחושה אירונית.
היסטוריה

השיר נכתב והולחן ב-1926 כתוספת למחזמר של רוג'רס והארט, בעוד שהמחזמר בוצע רק שלושים ותשע פעמים זכה להצלחה אדירה, כשהקהל בערב הפתיחה דרש עשרים וארבעה הדרנים מהזמרת בל בייקר. במהלך החזרה הכללית שכחה בייקר את מילות השיר, כך שברלין שר אותן ממושבו בשורה הראשונה.
ב-1927 פורסמה גרסת כיסוי של בן סלווין ( עם להקת ה"Knickerbockers" בדואט עם צ'ארלס קיילי.) והפכה ללהיט. באותה שנה הוא הופיע בסרט "זמר הג'אז" בביצועו של אל ג'ולסון שהיה אחד מהסרטים בעלי הקול הראשונים. ב-1935 בני גודמן ותזמורתו הקליטו גרסה חסרת מילים לשיר. בשנת 1946 הייתה עליה בפופולריות של השיר כאשר בינג קרוסבי הוציא גרסת כיסוי לשיר בסרט "שמיים כחולים" ובנוסף לכך גם קאונט בייסי הוציא גרסת כיסוי משלו לשיר.
בינג קרוסבי ודני קיי שרו את השיר בסרט חג מולד לבן מ-1954. וב-1958 אלה פיצג'רלד פרסמה גרסת סקאט של השיר, באלבומה "!Get Happy".
השיר גם הושר כמה פעמים ב"מסע בין כוכבים" לרוב על ידי דאטה.
השיר הופיע בסרטה הקצר של אן מארי פלמינג מ-2002 "שמיים כחולים" בביצועו של אלסנדרו ג'וליאני.
מילים

.Blue skies smiling at me
.Nothing but blue skies do I see
.Blue birds singing a song
.Nothing but blue skies from now on
.Never saw the sun shining so bright
.Never saw things going so right
.Noticing the days hurrying by
.When you're in love, my how they fly
.Blue days, all of them gone
.Nothing but blue skies from now on
.Blue skies smiling at me
.Nothing but blue skies do I see
.Bluebirds singing a song
.Nothing but blue skies from now on
שמיים כחולים מחייכים אליי.
אינני רואה דבר מלבד שמיים כחולים.
ציפורי כחולות, שרות שיר.
שום דבר מלבד שמיים כחולים מעתה ואילך.
מעולם לא ראיתי את השמש כל כך בהירה
מעולם לא ראיתי דברים מסתדרים כשורה.
שם לב לימים הממהרים.
כשאתה מאוהב, איך הם עפים.
ימים כחולים, כולם נעלמו.
שום דבר מלבד שמיים כחולים מעתה ואילך.
שמיים כחולים מחייכים אליי.
אינני רואה דבר מלבד שמיים כחולים.
ציפורי כחולות, שרות שיר.
שום דבר מלבד שמיים כחולים מעתה ואילך.
גרסאות כיסוי

1927: בן סלווין
1927: אירווינג קאופמן
1927: אל ג'ולסון
1938: נט קינג קול
1938: בני גודמן
1941: פרנק סינטרה
1946: בינג קרוסבי
1958: אלה פיצג'רלד
1978: ווילי נלסון
הערות שוליים

↑  הולידיי אין של אירווינג ברלין, באתר Greater Zion
1 2  Blue Skies / "שמיים כחולים", באתר Ourboox (באנגלית)
↑  Rehak, Melanie (2014-08-08). "Who Made That Twitter Bird?". The New York Times (באנגלית אמריקאית). ISSN 0362-4331. נבדק ב-2023-01-19.
↑  Jazz Standards Songs and Instrumentals (Blue Skies), www.jazzstandards.com
↑  Laurence Bergreen, As Thousands Cheer: The Life of Irving Berlin, 1996, עמ' 277
↑  Benny Goodman - Blue Skies, נבדק ב-2023-01-19
↑  Canadian Film Encyclopedia - Blue Skies, cfe.tiff.net
↑  Irving Berlin – Blue Skies, נבדק ב-2023-01-19
| --- | --- |
בקרת זהויות :  MusicBrainz work: dd56cec4-40e3-3876-81a3-d9170da9cf14 
ציפור כחולה
אירווינג ברלין
אל ג'ולסון
התקיפה הישראלית בתימן (ספטמבר 2024)

התקיפה בתימן (ספטמבר 2024) הייתה תקיפה של חיל האוויר הישראלי בנמל אל-חודיידה ובראס עיסא שבתימן ב-29 בספטמבר 2024. הייתה זו התקיפה השנייה באזור נמל חודיידה, לאחר מבצע יד ארוכה ב-20 ביולי באותה השנה.
התקיפה

בתגובה לשיגור הטילים הבליסטיים לעבר, פתחה ישראל בתקיפה נגד "שלטון הטרור החות'י" באל-חודיידה וראס עיסא. לפי דובר צה"ל הותקפו נמלי-ים, תחנות כוח ומתקני נפט שמשמשים את החות'ים לייבוא דלק, נפט ואספקה צבאית, בעיקר מאיראן. בתקשורת הערבית דווח כי נפגעו מתקני זיקוק נפט ותחנת הכוח "ראס עיסא" ויעדים נוספים באזור. כמו כן הותקף נמל התעופה הבין-לאומי חודיידה. החות'ים הודיעו כי בתקיפה נהרגו לפחות ארבעה בני אדם ו-49 נפצעו.
הערות שוליים

↑   יומן המלחמה - 29/09, באתר צה"ל, 29 בספטמבר 2024.
↑  יואב זיתון, צה"ל מאשר: עשרות מטוסי קרב תקפו בתימן - 1800 ק"מ מישראל, באתר ynet, 29 בספטמבר 2024
↑  תקיפה משמעותית של ישראל בתימן, באתר ערוץ 7, 29 בספטמבר 2024
↑  ליאור בן ארי, דיווחים: תקיפה ישראלית בנמל חודיידה ותחנת הכוח שבמערב תימן, באתר ynet, 29 בספטמבר 2024
↑  ליאור בן ארי, גורמים בתימן: התקיפה - גם בנמל התעופה בחודיידה, באתר ynet, 29 בספטמבר 2024
↑  איתי בלומנטל כרמלה מנשה גילי כהן עמיחי שטיין, תקיפה בתימן | עשרות מטוסי קרב ישראליים תקפו בתימן, באתר כאן – תאגיד השידור הישראלי, 29 בספטמבר 2024
לוקו ירוסלבל

מועדון ההוקי קרח לנוער לוקו ירוסלבל (ברוסית: Молодёжный хоккейный клуб «Локо» Ярославль) הוא מועדון הוקי קרח מהעיר ירוסלבל, המשחק בליגת ההוקי לנוער.
המועדון מהווה לקבוצת הנוער של קבוצת לוקומוטיב ירוסלבל. הוקם בשנת 2009 ומארח את משחקי הבית ב"ארנה 2000" בירוסלבל.
הישגים לפי עונה

פרק זה טעון עדכון. אנא תרמו לוויקיפדיה .
| עונה | מ | נ | נצב | נצפ | הפפ | הפה | ה | נק' | יחס | פלייאוף |
| --- | --- | --- | --- | --- | --- | --- | --- | --- | --- | --- |
| 2009/10 | 66 | 30 | 2 | 8 | 6 | 2 | 18 | 118 | 205 - 164 | הפסידה בשמינית הגמר לקבוצת "הדובים הלבנים" |
| 2010/11 | 56 | 27 | 3 | 3 | 4 | 1 | 18 | 98 | 190 - 156 | הפסידה בשמינית הגמר ל"נמרי אמור" |
| 2011/12 | 60 | 33 | 1 | 2 | 6 | 1 | 17 | 112 | 188 - 134 | הפסידה בשמינית הגמר לשועלי הפלדה מגניטוגורסק |
| 2012/13 | 64 | 27 | 1 | 5 | 8 | 2 | 21 | 103 | 159 - 167 | לא השתתפה |
| 2013/14 | 56 | 39 | 1 | 7 | 3 | 0 | 6 | 136 | 225 - 97 | הפסידה בשמינית הגמר לסק"א-1946 |
| 2014/15 | 56 | 36 | 3 | 3 | 2 | 0 | 12 | 122 | 197 - 108 | הפסידה בחצי הגמר לצ'ייקה ניז'ני נובגורוד |
| 2015/16 | 42 | 28 | 0 | 2 | 4 | 0 | 8 | 92 | 147 - 70 | זכתה בגביע חרלמוב לאחר ניצחון בגמר על צ'ייקה ניז'ני נובגורוד |
| 2016/17 | 56 | 33 | 3 | 3 | 2 | 1 | 14 | 114 | 182 - 103 | הפסידה בשמינית הגמר לאלמאז צ'רפובץ |
| 2017/18 | 64 | 47 | 4 | 5 | 1 | 2 | 5 | 162 | 243 - 112 | זכתה בגביע חרלמוב לאחר ניצחון בגמר על סק"א-1946 |
| 2018/19 | 64 | 39 | 4 | 2 | 2 | 4 | 13 | 96 | 221 - 128 | זכתה בגביע חרלמוב לאחר ניצחון בגמר על אבטו יקטרינבורג |
תארים

ליגת MHL
מחזיקת גביע חרלמוב (3): 2016, 2018, 2019
גביע העולם לקבוצות נוער
זכייה (3): 2016, 2018, 2019
הדרבי הירוק

"הדרבי הירוק" (ברוסית: Зелёное дерби; בבשקירית: Йәшел бәйге; בטטרית: Яшел бәйге, מכונה גם "הדרבי הירוק הגדול" או "הדרבי הטטרי-בשקירי") הוא כינוי ליריבות הגדולה הקיימת בין מועדוני ההוקי קרח "סלבאט יולאייב" מאופה ו"אק בארס" מקאזאן, המהווים לקבוצות ההוקי המעוטרות במרכז רוסיה. היריבות נחשבת לאחת הטעונות והמתוחות בהוקי קרח הרוסי ומהווה לאחד הביטויים ליריבות הקיימת בין שתי הרפובליקות השכנות, טטרסטן ובשקורטוסטן. זוהי אחת מהיריבויות הגדולות ביותר בליגת KHL‏. תשומת לב מיוחדת מצד התקשורת והאוהדים מקבלים מפגשי המועדונים כשהם נערכים בעת סדרת משחקי הפלייאוף. השם "הדרבי הירוק" נגזר מצבע מדי שתי הקבוצות, אק בארס עוטה מדים ירוקים כהים ולבנים, בעוד סלבאט יולאייב עוטה מדים ירוקים וכחולים. בנוסף ליריבות הספורטיבית בין הקבוצות והכינוי "ירוק", תורמת העובדה ששתי הרפובליקות מהוות לרפובליקות שהדת השלטת בהן היא האסלאם והצבע הירוק הוא הצבע המזוהה עם דת האסלאם.
"סלבאט יולאייב" ו"אק בארס" היו הראשונים, בהיסטוריה של הליגה, לזכות בגביע גגארין. שתי הקבוצות זכו באליפויות רוסיה ובגביע גגארין במלאת 50 שנה להקמתן, בשנים 2006 ו-2011 בהתאמה.
רבים מאוהדי קבוצות ההוקי קרח קיוו לפתח דרבי דומה גם בענף הכדורגל בעקבות העפלתה של אופה לליגת העל הרוסית בכדורגל בעונת 2014/2015, אך המפגשים בין אופה לרובין קאזאן מתוחים הרבה פחות ואינם נושאים מאפיין דומה. בניגוד לקבוצות ההוקי קרח הן אינן חולקות היסטוריה משותפת ארוכת שנים.
השוואת תארים

| תארים | אק בארס | סלבאט יולאייב |
| --- | --- | --- |
| אליפות רוסיה | 5 | 2 |
| גביע גגארין | 3 | 1 |
| הגביע הקונטיננטלי | 1 | 0 |
| גביע אלופות אירופה | 1 | 0 |
| סך הכל | 10 | 3 |